– Канкурэнтаздольнасць гэтых праграм ацаніць пакуль вельмі цяжка. Яны яшчэ вельмі маладыя – ім 3-4 гады. Але актыўнасць вясковага турызму, цікавасць да этнаграфічных каранёў і разуменне многімі турфірмамі, што этнаграфія, фальклор, традыцыі з’яўляюцца самым галоўным турыстычным прадуктам краіны, сведчаць аб тым, што рух ў лепшы бок ужо ёсць. Цяпер калядныя беларускія праграмы канкурэнтаздольныя настолькі, наколькі людзі, якія на працягу некалькіх гадоў у гэты час адпачывалі ў Егіпце, захочуць адпачыць па-беларуску. Прычым наш адпачынак вельмі здаровы – гэта і лазня, і купанне ў палонцы, і катанне на санях, і танцы, і гульні на вуліцы. Многіх гэта прываблівае.